P6_TA(2004)0108

Syvänmeren koralliriuttojen suojeleminen troolaamisen vaikutuksilta tietyillä Atlantin valtameren alueilla *

Euroopan parlamentin lainsäädäntöpäätöslauselma ehdotuksesta neuvoston asetukseksi asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta tietyillä Atlantin valtameren alueilla (KOM(2004)0058 — C5-0074/2004 — 2004/0020(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2004)0058) [1],

- ottaa huomioon EY:n perustamissopimuksen 37 artiklan, jonka mukaisesti neuvosto on kuullut parlamenttia (C5-0074/2004),

- ottaa huomioon työjärjestyksen 51 artiklan,

- ottaa huomioon kalatalousvaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6-0037/2004);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

JOHDANTO-OSAN 1 A KAPPALE (uusi)

| (1 a) Asetuksen (EY) N:o 2371/2002 2 artiklassa säädetään myös, että hyvän hallintotavan periaatteisiin, joiden mukaisesti yhteistä kalastuspolitiikkaa olisi ohjattava, kuuluvat moitteettomiin tieteellisiin lausuntoihin perustuva päätöksentekomenettely ja alan toimijoiden laaja osallistuminen kaikkiin politiikan vaiheisiin. Tämä merkitsee sitä, että alueellisia neuvoa-antavia toimikuntia on kuultava kalastuksen hallinnosta alueilla, joilla säilyttämistä ja hoitoa koskevia yhteisön toimenpiteitä ehdotetaan. |

Tarkistus 2

JOHDANTO-OSAN 3 A KAPPALE (uusi)

| (3 a) Näiden alueiden suojelu kalastuksen kielteisiltä vaikutuksilta on täysin sen mukaista, mitä vuonna 1995 tehdyn Yhdistyneiden Kansakuntien kalavaroja koskevan sopimuksen 5 ja 6 artiklassa edellytetään, erityisesti niiden määräysten osalta, joissa vaaditaan soveltamaan varovaista lähestymistapaa ja suojelemaan meriympäristön biologista monimuotoisuutta. |

Tarkistus 3

JOHDANTO-OSAN 4 KAPPALE

(4) Tieteellisten tutkimusten mukaan luontotyyppien toipuminen pohjaa pitkin vedettyjen troolien aiheuttamista vaurioista on joko mahdotonta tai erittäin vaikeata ja hidasta. Sen vuoksi on aiheellista kieltää pohjatroolien ja vastaavien pyydysten käyttö alueilla, joilla tällaiset luontotyypit ovat vielä hyvin säilyneitä. | (4) Tieteellisten tutkimusten mukaan luontotyyppien toipuminen pohjaa pitkin vedettyjen troolien aiheuttamista vaurioista on joko mahdotonta tai erittäin vaikeata ja hidasta. Sen vuoksi on aiheellista kieltää todennäköisesti todellista vahinkoa koralliriutoille aiheuttavien pyydysten käyttö alueilla, joilla tällaiset luontotyypit ovat vielä hyvin säilyneitä. |

Tarkistus 7

1 ARTIKLA30 artiklan 4 kohdan johdantokappale (asetus (EY) N:o 850/98)

4. On kiellettyä käyttää aluksella pohjatroolia tai sen kaltaisia vedettäviä verkkoja, joilla kalastetaan merenpohjaa pitkin, seuraavat koordinaatit yhdistävän linjan rajoittamilla alueilla: | 4. On kiellettyä käyttää pyydyksiä, jotka todennäköisesti aiheuttavat todellisia vahinkoja koralliriutoille ja niiden luontotyypeille, etenkin pohjatroolia, pohjaan ankkuroituja verkkoja tai niiden kaltaisia vedettäviä verkkoja, joilla kalastetaan merenpohjaa pitkin. |

Tarkistus 4

1 ARTIKLA30 artiklan 4 a kohta (uusi) (asetus (EY) N:o 850/98)

| 4 a. Alueellisia neuvoa-antavia toimikuntia on kuultava 4 kohdan täytäntöönpanosta. |

Tarkistus 5

1 ARTIKLA30 artiklan 4 b kohta (uusi) (asetus (EY) N:o 850/98)

| 4 b. Edellä 4 kohdassa säädettyä kieltoa ja 4 kohdan a ja b alakohdassa tarkoitettuja koordinaattien määrityksiä tarkistetaan saatavilla olevien uusien tieteellisten tietojen perusteella kahden vuoden kuluttua kiellon voimaantulosta. |

Tarkistus 8

1 ARTIKLA30 artiklan 4 c kohta (uusi) (asetus (EY) N:o 850/98)

| 4 c. Komissio esittää 31 päivään joulukuuta 2005 mennessä Euroopan parlamentille ja neuvostolle kertomuksen, jossa arvioidaan muiden EU:n vesillä sijaitsevien, elinympäristöltään yhtä herkkien syvänmeren alueiden suojelun tila. Kertomuksen perusteella neuvosto päättää mahdollisesti tarvittavista lisäyksistä 4 kohdassa esitettyyn luetteloon. |

[1] Ei vielä julkaistu virallisessa lehdessä.

[2] EYVL L 189, 3.7.1998, s. 17.

--------------------------------------------------